Heredaĵbiblioteko

Heredaĵbiblioteko () estas biblioteko kie oni konservas specifajn elementojn el la kolekto por ĉiam ('eterne'). Tial heredaĵo-biblioteko estas ankaŭ nomata konservadbiblioteko (). Do neniam estas forigataj dokumentoj. Unu el la celoj de tia biblioteko estas establi posedaĵon kun historiaj, kulturaj aŭ sciencaj valoroj.

Terminologio
La terminoj 'erfgoedbibliotheek' kaj 'bewaarbibliotheek'  estas de belga origino kaj estas uzataj precipe en Flandrujo. Ludo Simons estas la unua kiu provis difini la terminon 'bewaarbibliotheek' :

Sub influo de la heredaĵdiskurso nuntempe oni kutimas paroli pri 'heredaĵbiblioteko'.

En la biblioteko-sektoro la 'heredaĵokolekto de biblioteko' estas indikita helpe de diversaj terminoj. Ene de la nederlanda lingvo-teritorio estas trovataj nomoj kiaj 'historia kolekto', 'aparta kolekto', 'historia fonduso', 'konservadkolekto', 'dokumenta heredaĵo' kaj 'dokumenta patrimonio'.

Heredaĵbiblioteko ne estas arĥivo. Arĥivo estas tutaĵo de dokumentoj kiuj estiĝis spontanaj sekve de agadoj de persono aŭ instituto. Kontraŭe heredaĵbiblioteko estas kolekto de (precipe) publikaĵoj, kunigitaj surbaze de (jes aŭ ne formale difinita) kolektado-politiko. En heredaĵbiblioteko oni konservas la presitajn librojn de aŭtoro; en arĥivo liajn korespondaĵon kaj manuskriptojn.

Kolekto
La kolekto de heredaĵbiblioteko grandparte konsistas el publikigaĵoj. Krom libroj temas precipe pri taggazetoj, revuoj, broŝuroj, pamfletoj, mapoj, afiŝoj, partituroj, kompaktaj diskoj, ktp. Sed ankaŭ manuskriptoj, fotoj, bildoj, portretoj, konstruadplanoj, leteroj kaj similaj povas aparteni al la kolekto de heredaĵbiblioteko. Pro historiaj kialoj kelkfoje heredaĵbibliotekoj posedas arĥivaĵojn aŭ muzeaĵojn. La heredaĵkolekto de biblioteko estu aŭ fizike aŭ surbaze de kodo en la katalogo diferencigebla de la ĝenerala bibliotekkolekto. Se bibliotek-instituto heredaĵkolektojn de alie estas akceptita (la libraro de fama aŭtoro aŭ de tiama monaĥejo), oni konsideros tiujn kiel subkolektojn. Temas ankaŭ pri subkolekto se biblioteko kolektas difinitan tipon de materialo, ekzemple Nederlandlingva junularoliteraturo aŭ publikigaĵoj de iu regiono. Selekto el la katalogo surbaze de kaptovorto ne estas konsiderata kiel subkolekton  Coppoolse, David; Bart De Nil; Henk Vanstappen  2011 :Cometa. Een model voor het maken van beschrijvingen op collectieniveau, Faro/PACKED/Vlaamse Erfgoedbibliotheek, p. 13.

Pruntedona kaj kopiada politiko
Verkoj kiuj estas parto de la heredaĵkolekto plejofte ne estas pruntedoneblaj kaj estas konsultendaj en la legejo, kvankam freŝdataj eldonaĵoj kelkfoje estas pruntedonataj. Pli malnovaj, grandvaloraj kaj vundeblaj objektoj ofte estas grupigitaj en sekcio 'grandvaloraj verkoj', kaj kelkfoje nur je speciala peto konsulteblaj ekzemple por scienca esploro. Vundebla aŭ ofte konsultata materialo laŭeble estas disponigata helpe de 
mikrofilmoj aŭ ciferecaj kopioj, por preventi domaĝojn kaj eluziĝon de la objektoj. Ofte fotokopioj aŭ skanaĵoj estas obteneblaj, sed ankaŭ tio povas, pro la vundebleco de iuj objektoj, esti submetata al iuj limigoj. La plej multaj heredaĵbibliotekoj postulas kopiadkompensaĵon se oni faras fotojn aŭ skanaĵojn por uzado kiel publikigaĵo.

Flandrujo
Flandra Heredaĵbiblioteko
En 2008 laŭ peto de la Flandra Registaro, ses bibliotekoj kun granda heredaĵo-kolekto  establis Flandran Heredaĵbibliotekon, asocion sen profitdona celo. Flandra Heredaĵbiblioteko estas "retejo" de heredaĵo-bibliotekoj kaj ĝi funkcias kiel regiona kultura heredaĵo-organizo por bibliotekoj kun heredaĵo-kolektoj en Flandrujo.
Kvalito-etiketo "Agnoskita heredaĵbiblioteko"
Ekde 2008 ekzistas Flandra kvalito-etiketo por heredaĵbibliotekoj. Tio signifas ke ĉiu heredaĵbiblioteko kiu praktikas la kvar bazajn funkciojn de heredaĵinstituto (kolekti, konservi, esplori kaj malŝlosi) kaj krome kontentigas minimumajn kvalito-normojn, pro tiu agado povas esti agnoskata fare de la Flandra Komunumo de Belgujo. Pri ĉi tio oni ne  ricevas senperajn subvenciojn.
Heredaĵbibliotekoj en Flandrujo kaj la Brusela Regurba Regiono
La precipa heredaĵbiblioteko por Flandrujo estas la Reĝa Biblioteko de Belgujo en Bruselo. Ankaŭ la partneraj bibliotekoj de Flandra Heredaĵbiblioteko havas gravajn heredaĵkolektojn. La Kolekto-indikilo Heredaĵbibliotekoj (Collectiewijzer Erfgoedbibliotheken) Collectiewijzer - Vlaamse Erfgoedbibliotheek (collectiewijzer.be). kartografas tiom bone kiom eble la heredaĵbibliotekojn kaj aliajn konservadinstitutojn.
Nederlando
Ankaŭ  Nederlandaj bibliotekoj povas havi "konservadfunkcion". Tiel la Frislanda Provinca  Biblioteko konservas "iujn" dokumentojn. Tio dependas de la subjekto : tiu ĉi ekzemple povas rilati al Frislando. Ankaŭ la Archief- en Documentatiecentrum voor R.K. Friesland en Bolsward  Stichting Archief- en Documentatiecentrum voor r.k. Friesland  (archiefrkfriesland.nl). havas presentiebibliotheek. Ĝi posedas proksimume  7000  da dokumentoj precipe obtenitajn danke al donacoj. La ĉeestantaj libroj estas surloke konsulteblaj fare de la interesuloj, sed ne estas pruntedonataj.

Vidu ankaŭ
 Flandrica
 Heredaĵbiblioteko Hendrik Conscience

Referencoj

Eksteraj ligiloj
 Agnoskitaj herededaĵbibliotekoj en Flandrujo.
 Organizo-metodiko

Kategorio:Kulturo de Belgio
Kategorio:Bibliotekoj en Flandrujo